106 
Parasiter, som fuldende hele deres Udvikling inden i Værtplanten, 
saa at ogsaa Formeringsorganerne forblive 1 Cellevævet, enten 1 
Mellemrummene eller i selve Cellerne, saa at de først blive frie ved 
Værtplantens Forraadnelse, saasom Synchytrium, Physoderma og Proto- 
myces; men disse Svampe skal jeg her ikke komme nærmere ind paa. 
Mødet d. 24de Maj 1884. Til Stede vare: Apotheker Becher, 
Stud. med. Borries, Privatier Boysen, bot. Gartner Friedrichsen, Exam. 
harm. Frisch Adjunkt Grønlund, Stud. med. Helms, Stud. mag. Holm, 
Bird Møller-Holst, Lærer Vogel-Jørgensen, Museumsinspektør 
Kiærskou, Professor Lange, Stud. phil. Lange, Seminarielærer Mor- 
tensen, Docent Pedersen, Cand. phil. Petersen, Dr. phil. Petersen, Cand. 
mag. Poulsen, Stud. med. Rasch, Stud. mag. Raunkjær, Docent Ro- 
strup, Stud. mag. Rostrup, Slotsgartner Rothe, Cand. pharm. Riitzou, 
Frøken Sarauw, Fuldmægtig Smith, Stud. med. Svendsen og Professor 
Warming. 
Prof. Warming gav nogle Meddelelser angaaende Arbejder, 
udførte i Stockholms Højskoles botaniske Institut. Da 
W. i 1882 kom dertil, var der i botanisk Henseende egentlig intet 
Grundlag at bygge videre paa; i det botaniske Lokale var der kun 
tomt Rum. Der er nu 5 Værelser indrettede til Arbejdsværelser, til 
Samlinger og til hans kvindelige Assistent. Herhariet bestaar af et 
svensk og dansk, det sidste givet dertil af Taleren og for største Delen 
præpareret af H. Mortensen. I Glas omtr. 2000 Præparater i 3 Skabe, 
indrettet med Kjøbenhavns Museum som Forbillede. 7 Mikroskoper 
vare anskaffede af Prof. Wittrock, end videre haves 2 af Nachez og 1 
af Zeiss. — Tilhørerne ere dels Lærere, dels Botanikere, som ere de 
taknemligste, samt medicinske Studerende, der i temmelig høj Grad 
forsømme botaniske Studier. Ogsaa en Del Damer frekventere Sko- 
len. Der er gjennemgaaet Anatomi i et Semester. Derefter speci- 
elle Æmner, for at lære de Studerende at gaa selvstændigt frem og 
at benytte Literaturen. Uden nogen botanisk Have og overhovedet 
af Mangel paa frisk Materiale i den største Del af den Tid, hvori 
Undervisningen finder Sted, maa der benyttes Spiritusexem- 
plarer. Taleren gjennemgik derefter kortelig de enkelte botaniske 
Studerendes Øvelser og Arbejder. 1. J. 4. Østerberg havde faaet 
af Prof. Wittrock, og fuldendt under Taleren følgende Opgave: Om 
Frugtvæggens Bygning hos Orkideerne og Karstrængforgreningen i 
Blomsten. En Afhandling herom er publiceret, ledsaget af 3 Tavler. 
Efter Darwins Fremstilling sende hver af de 6 Karstrænge Kar ud 
til hver sit Perigonblad, de 3, der sende Kar til de ydre Blade, udsende 
tillige Kar til de tre Frugtblade og en af dem tillige til den frugtbare 
Støvdrager. Ved de nu foretagne Undersøgelser viste det sig imid- 
lertid at alle 6 Strænge forgrene sig og sende Kar til de forskellige 
Organer i Blomsten, hvorfor de af Darwin paa ovennævnte Forhold 
støttede Slutninger ikke længere kunde holde Stik. 2. John of 
Klercker havde til Opgave: Aphyllanthes monspeliensis, anato- 
misk betragtet. Ogsaa Besvarelse heraf er publiceret, ledsaget af 3 
Tavler. Det mest ejendommelige i den indre Bygning er Rhizomet, 
som fandtes noget afvigende fra andre Monokotyledoners. End videre 
blev Blomstens Bladstilling belyst. — Derefter fik K. til Undersøgelse 
en Ceratophyllum. Resultatet var bleven offentliggjort under 
Titlen: Bidrag til Kjendskaben til Ceratophyllums Anatomi og Ud- 
viklingshistorie, med 3 Tavler. Undersøgelsen skulde bl. a. tjene til 
om mulig at faa klaret dens tvivlsomme systematiske Stilling, Væxt- 
spidsen blev nærmere undersøgt, da der har været udtalt forskjellige Me- 
ninger om, hvor vidt der findes en udpræget Topcelle som hos Kryp- 
togamer og Koniferer eller ej. En Jnitialcelle findes der ganske vist, 
